
I. Prognozētā mēneša neapliekamā minimuma aprēķināšana

1. piemērs.

Nodokļa maksātāja ar nodokli apliekamie ienākumi periodā no 2016. gada 1. oktobra līdz 2017. gada 30. septembrim ir 8200 euro, bet periodā no 2017. gada 1. decembra līdz 2018. gada 31. maijam – 5950 euro.

1. Lai noteiktu prognozēto mēneša neapliekamo minimumu periodam no 2018. gada 1. janvāra līdz 2018. gada 31. jūlijam, tiek aprēķināti nodokļa maksātāja vidējie mēneša apliekamie ienākumi periodā no 2016. gada 1. oktobra līdz 2017. gada 30. septembrim:

AImvid = 8200/12 = 683,33 euro.

2. Prognozēto mēneša neapliekamo minimumu periodam no 2018. gada 1. janvāra līdz 2018. gada 31. jūlijam aprēķina šādi:

PMNM = (2400 – 0,35714 × (683,333 × 12 – 5280))/12 = 113,10 euro.

3. Nosakot prognozēto mēneša neapliekamo minimumu periodam no 2018. gada 1. augusta līdz 2018. gada 31. decembrim, aprēķina nodokļa maksātāja vidējo mēneša apliekamo ienākumu periodā no 2017. gada 1. decembra līdz 2018. gada 31. maijam:

AImvid = 5950/6 = 991,67 euro.

4. Lai noteiktu prognozēto mēneša neapliekamo minimumu periodam no 2018. gada 1. augusta līdz 2018. gada 31. decembrim, aprēķina prognozēto mēneša neapliekamo minimumu periodā no 2018. gada 1. janvāra līdz 2018. gada 31. jūlijam – 791,70 euro (113,10 euro × 7) un prognozēto mēneša neapliekamo minimumu kopējo gada apmēru:

2400 – 0,35714 × (991,67 × 12 – 5280) = 35,72 euro.

5. Ņemot vērā, ka prognozētais mēneša neapliekamais minimums ir lielāks par gadam prognozēto maksimālo neapliekamo minimumu, prognozētais mēneša neapliekamais minimums periodam no 2018. gada 1. augusta līdz 2018. gada 31. decembrim ir 0.

2. piemērs.

Nodokļa maksātāja ar nodokli apliekamie ienākumi periodā no 2016. gada 1. oktobra līdz 2017. gada 30. septembrim ir 9120 euro, bet periodā no 2017. gada 1. decembra līdz 2018. gada 31. maijam – 4560 euro.

1. Lai noteiktu prognozēto mēneša neapliekamo minimumu periodam no 2018. gada 1. janvāra līdz 2018. gada 31. jūlijam, tiek aprēķināti nodokļa maksātāja vidējie mēneša apliekamie ienākumi periodā no 2016. gada 1. oktobra līdz 2017. gada 30. septembrim:

AImvid = 9120/12 = 760 euro.

2. Prognozēto mēneša neapliekamo minimumu periodam no 2018. gada 1. janvāra līdz 2018. gada 31. jūlijam aprēķina šādi:

PMNM = (2400 – 0,35714 × (760 × 12 – 5280))/12 = 85,72 euro.

3. Nosakot prognozēto mēneša neapliekamo minimumu periodam no 2018. gada 1. augusta līdz 2018. gada 31. decembrim, aprēķina nodokļa maksātāja vidējo mēneša apliekamo ienākumu periodā no 2017. gada 1. decembra līdz 2018. gada 31. maijam:

AImvid = 4560/6 = 760 euro.

4. Lai noteiktu prognozēto mēneša neapliekamo minimumu periodam no 2018. gada 1. augusta līdz 2018. gada 31. decembrim, aprēķina prognozēto mēneša neapliekamo minimumu periodā no 2018. gada 1. janvāra līdz 2018. gada 31. jūlijam – 600,04 euro (85,72 euro × 7) un prognozēto mēneša neapliekamo minimumu kopējo gada apmēru:

2400 – 0,35714 × (760 × 12 – 5280) = 1028,58 euro.

5. Ņemot vērā, ka prognozētais mēneša neapliekamais minimums ir mazāks par prognozēto mēneša neapliekamo minimumu kopējo gada apmēru, no prognozēto mēneša neapliekamo minimumu kopējā gada apmēra atskaita prognozēto mēneša neapliekamo minimumu periodā no 2018. gada 1. janvāra līdz 2018. gada 31. jūlijam un iegūto vērtību sadala atlikušajam periodam no 2018. gada 1. augusta līdz 2018. gada 31. decembrim.

PMNM = (1028,58 – 600,04) / 5 = 85,72 euro.

3. piemērs.

Nodokļa maksātāja ar nodokli apliekamie ienākumi periodā no 2018. gada 1. oktobra līdz 2019. gada 30. septembrim ir 11840 euro, bet periodā no 2019. gada 1. decembra līdz 2020. gada 31. maijam – 4800 euro.

1. Lai noteiktu prognozēto mēneša neapliekamo minimumu periodam no 2020. gada 1. janvāra līdz 2020. gada 31. jūlijam, aprēķina nodokļa maksātāja vidējo mēneša apliekamo ienākumu periodā no 2018. gada 1. oktobra līdz 2019. gada 30. septembrim:

AImvid = 11840/12 = 986,67 euro.

2. Prognozēto mēneša neapliekamo minimumu periodam no 2020. gada 1. janvāra līdz 2020. gada 31. jūlijam aprēķina šādi:

PMNM = (3600 – 0,42857 × (986,67 × 12 × 1,09 – 6000))/12 = 53,37 euro.

3. Nosakot prognozēto mēneša neapliekamo minimumu periodam no 2020. gada 1. augusta līdz 2020. gada 31. decembrim, aprēķina nodokļa maksātāja vidējo mēneša apliekamo ienākumu periodā no 2019. gada 1. decembra līdz 2020. gada 31. maijam:

AImvid = 4800/6 = 800 euro.

4. Lai noteiktu prognozēto mēneša neapliekamo minimumu periodam no 2020. gada 1. augusta līdz 2020. gada 31. decembrim, aprēķina prognozēto mēneša neapliekamo minimumu periodā no 2020. gada 1. janvāra līdz 2020. gada 31. jūlijam – 373,59 euro (53,37 euro × 7) un prognozēto mēneša neapliekamo minimumu kopējo gada apmēru:

3600 – 0,42857 × (800 × 12 × 1,09 – 6000) = 1686,86 euro.

5. Ņemot vērā, ka prognozētais mēneša neapliekamais minimums ir mazāks par prognozēto mēneša neapliekamo minimumu kopējo gada apmēru, no prognozēto mēneša neapliekamo minimumu kopējā gada apmēra atskaita prognozēto mēneša neapliekamo minimumu periodā no 2020. gada 1. janvāra līdz 2020. gada 31. jūlijam un iegūto vērtību sadala atlikušajam periodam no 2020. gada 1. augusta līdz 2020. gada 31. decembrim.

PMNM = (1686,86 – 373,59)/5 = 262,65 euro.

II. Gada diferencētā neapliekamā minimuma aprēķināšana par nepilnu taksācijas gadu

4. piemērs.

Nodokļa maksātājs līdz 2018. gada 31. jūlijam ir bijis cita nodokļa maksātāja apgādībā, tādēļ viņam par šo laiku neapliekamais minimums saskaņā ar likuma "Par iedzīvotāju ienākuma nodokli" 12. panta ceturto daļu nav piemērojams. Ar 1. augustu nodokļa maksātājs ir sācis strādāt. Aprēķinot darba algu, viņam tiek piemērots prognozētais mēneša neapliekamais minimums 100 euro apmērā saskaņā ar likuma "Par iedzīvotāju ienākuma nodokli" 12. panta 1.4 daļas 3. punktu.

1. Diferencēto neapliekamo minimumu nodokļa maksātājam piemēro par pieciem mēnešiem (no 1. augusta līdz 31. decembrim):

DNM = GNMmax / 12 × 5 – 0,35714 × (AI – AImin / 12 × 5).

2. Ja nodokļa maksātāja darba alga ir 500 euro mēnesī, viņa gada apliekamais ienākums ir 2500 euro. Diferencēto neapliekamo minimumu par nepilnu gadu aprēķina šādi:

DNM = 2400 / 12 × 5 – 0,35714 × (2500 – 5280 / 12 × 5) = 
= 1000 – 0,35714 × (2500 – 2200) = 1000 – 107,14 = 892,86.

3. Ņemot vērā, ka nodokļa maksātājam darbavietā piecus mēnešus ir piemērots prognozētais mēneša neapliekamais minimums – 500 euro (100 × 5), nodokļa maksātājam veidosies nodokļa atmaksa no starpības 892,86 – 500 = 392,86 euro, savukārt atmaksājamais nodoklis būs 20 % no 392,86 = 78,57 euro.

5. piemērs.

Nodokļa maksātājs līdz 2018. gada 10. novembrim ir bijis cita nodokļa maksātāja apgādībā, tādēļ viņam par šo laiku neapliekamais minimums saskaņā ar likuma "Par iedzīvotāju ienākuma nodokli" 12. panta ceturto daļu nav piemērojams. Ar 11. novembri nodokļa maksātājs ir sācis strādāt. Aprēķinot darba algu, viņam tiek piemērots prognozētais mēneša neapliekamais minimums saskaņā ar likuma "Par iedzīvotāju ienākuma nodokli" 12. panta 1.4 daļas 3. punktu – novembrī par 20 kalendāra dienām 66,67 euro, decembrī – 100 euro.

1. Diferencēto neapliekamo minimumu nodokļa maksātājam piemēro par vienu mēnesi un 20 dienām (no 11. novembra līdz 31. decembrim):

DNM = GNMmax / 12 × (1 + 20 / 30) – 0,35714 × (AI – AImin / 12 × (1 + 20 / 30)).

2. Ja nodokļa maksātāja darba alga ir 500 euro mēnesī, viņa gada apliekamais ienākums ir 833,33 euro. Diferencēto neapliekamo minimumu par nepilnu gadu aprēķina šādi:

DNM = 2400 / 12 × (1 + 20 / 30) – 0,35714 × (833,33 – 5280 / 12 × (1 + 20 / 30)) =
= 333,33 – 0,35714 × (833,33 – 733,33) = 333,33 – 35,71 = 297,62.

3. Ņemot vērā, ka nodokļa maksātājam darbavietā ir piemērots prognozētais mēneša neapliekamais minimums – 166,67 euro (66,67 + 100), nodokļa maksātājam veidosies nodokļa atmaksa no starpības 297,62 – 166,67 = 130,95 euro, savukārt atmaksājamais nodoklis būs 20 % no 130,95 = 26,19 euro.

6. piemērs.

Nodokļa maksātājs līdz 2019. gada 30. jūnijam ir bijis mikrouzņēmumu nodokļa maksātāja darbinieks, tādēļ viņam par šo laiku neapliekamais minimums saskaņā ar likuma "Par iedzīvotāju ienākuma nodokli" 12. panta septīto daļu nav piemērojams. No 2019. gada 1. decembra nodokļa maksātājs saņem vecuma pensiju saskaņā ar likumu "Par valsts pensijām", tādēļ decembrī nodokļa maksātājam piemēro likuma "Par iedzīvotāju ienākuma nodokli" 12. panta piektajā daļā noteikto pensionāra neapliekamo minimumu.

1. Diferencēto neapliekamo minimumu nodokļa maksātājam piemēro par pieciem mēnešiem – no 1. jūlija līdz 30. novembrim. 2019. gadā nodokļa maksātājs ir guvis šādus ienākumus:
1.1. no 1. janvāra līdz 30. jūnijam – algota darba ienākumu no mikrouzņēmuma – 2000 euro;
1.2. 15. maijā – ienākumu no dividendēm – 3500 euro;
1.3. 10. jūnijā – ienākumu no lauksaimniecībā izmantojamas zemes atsavināšanas – 4500 euro;
1.4. no 1. marta līdz 1. jūnijam – autoratlīdzību – 1600 euro;
1.5. no 1. janvāra līdz 31. decembrim – algota darba ienākumu – 15000 euro (no 1. janvāra līdz 30. jūnijam 8560 euro, no 1. jūlija līdz 30. novembrim 5190 euro un no 1. decembra līdz 31. decembrim 1250 euro);
1.6. no 1. decembra līdz 31. decembrim – vecuma pensiju – 300 euro.

2. Aprēķinot diferencēto neapliekamo minimumu par nepilnu gadu, neņem vērā algota darba ienākumus par periodu, kurā nodokļa maksātājam ir tiesības piemērot pensionāra neapliekamo minimumu. Nodokļa maksātāja kopējie apliekamie ienākumi AI diferencētā neapliekamā minimuma aprēķināšanai par pieciem mēnešiem ir:

(13750 + (3500 + 4500 + 1600)/12 × 5) = 
= (13750 + 9600/12 × 5) = 13750 + 4000 = 17750 euro.

3. Diferencēto neapliekamo minimumu par nepilnu gadu (pieciem mēnešiem) aprēķina šādi:

DNM = 2760/12 × 5 – 0,34848 × (17750 – 5280/12 × 5) = 
= 1150 – 0,34848 × (17750 – 2200) = 1150 – 5418,86 = –4268,86.

Tā kā diferencētā neapliekamā minimuma rezultāts ir negatīvs skaitlis, tad atbilstoši šo noteikumu 5. punktam diferencētais neapliekamais minimums ir 0.

4. Nodokļa maksātājam darbavietā piecus mēnešus (no 1. jūlija līdz 30. novembrim) ir piemērots prognozētais mēneša neapliekamais minimums – 1000 euro (200 × 5). Tā kā gada diferencētais neapliekamais minimums ir 0, bet taksācijas gada laikā piemērotais prognozētais neapliekamais minimums ir 1000 euro, tad atbilstoši šo noteikumu 7. punktam gada ienākumu deklarācijā palielināsies maksājamā nodokļa apmērs (veidosies nodokļa piemaksa – 200 euro (1000 × 20 % = 200)).

7. piemērs.

Nodokļa maksātājs līdz 2019. gada 31. martam ir bijis mikrouzņēmumu nodokļa maksātāja darbinieks, tādēļ viņam par šo laiku neapliekamais minimums saskaņā ar likuma "Par iedzīvotāju ienākuma nodokli" 12. panta septīto daļu nav piemērojams. No 2019. gada 1. novembra nodokļa maksātājs saņem vecuma pensiju saskaņā ar likumu "Par valsts pensijām", tādēļ no novembra nodokļa maksātājam piemēro likuma "Par iedzīvotāju ienākuma nodokli" 12. panta piektajā daļā noteikto pensionāra neapliekamo minimumu.

1. Diferencēto neapliekamo minimumu nodokļa maksātājam piemēro par septiņiem mēnešiem – no 1. aprīļa līdz 31. oktobrim. 2019. gadā nodokļa maksātājs ir guvis šādus ienākumus:
1.1. no 1. janvāra līdz 31. martam – algota darba ienākumu no mikrouzņēmuma – 1500 euro;
1.2. 10. februārī – ienākumu no dividendēm – 400 euro;
1.3. 15. jūlijā – ienākumu no nekustamā īpašuma atsavināšanas – 3000 euro;
1.4. no 1. janvāra līdz 31. decembrim – algota darba ienākumu – 4200 euro (no 1. janvāra līdz 31. martam 966 euro, no 1. aprīļa līdz 31. oktobrim 2534 euro un no 1. novembra līdz 31. decembrim 700 euro);
1.5. 10. novembrī – procentu ienākumu – 150 euro;
1.6. no 1. novembra līdz 31. decembrim – vecuma pensiju – 600 euro.

2. Aprēķinot diferencēto neapliekamo minimumu par nepilnu gadu, neņem vērā algota darba ienākumus par periodu, kurā nodokļa maksātājam ir tiesības piemērot pensionāra neapliekamo minimumu. Nodokļa maksātāja kopējie apliekamie ienākumi AI diferencētā neapliekamā minimuma aprēķināšanai par septiņiem mēnešiem ir:

(3500 + (400 + 3000 + 150)/12 × 7) = (3500 + 3550/12 × 7) = 3500 + 2070,83 = 5570,83 euro.

3. Diferencēto neapliekamo minimumu par nepilnu gadu (septiņiem mēnešiem) aprēķina šādi:

DNM = 2760/12 × 7 – 0,34848 × (5570,83 – 5280/12 × 7) = 
= 1610 – 0,34848 × (5570,83 – 3080) = 1610 – 868 = 742 euro.

Nodokļa maksātājam darbavietā septiņus mēnešus (no 1. aprīļa līdz 31. oktobrim) ir piemērots prognozētais mēneša neapliekamais minimums – 672 euro (96 × 7). Nodokļa maksātājam veidosies nodokļa atmaksa no starpības 742 – 672 = 70 euro, savukārt atmaksājamais nodoklis būs 20 % no 70 = 14 euro.

III. Prognozētā mēneša neapliekamā minimuma un gada diferencētā neapliekamā minimuma aprēķināšana 2022. gadā

8. piemērs.

Nodokļa maksātāja ar nodokli apliekamie ienākumi periodā no 2020. gada 1. oktobra līdz 2021. gada 30. septembrim ir 6936 euro, bet periodā no 2021. gada 1. decembra līdz 2022. gada 31. maijam – 3618 euro. No 2022. gada 1. decembra nodokļa maksātājs saņem vecuma pensiju saskaņā ar likumu "Par valsts pensijām", tādēļ decembrī nodokļa maksātājam piemēro likuma "Par iedzīvotāju ienākuma nodokli" 12. panta piektajā daļā noteikto pensionāra neapliekamo minimumu.

1. Lai noteiktu prognozēto mēneša neapliekamo minimumu periodam no 2022. gada 1. janvāra līdz 2022. gada 31. jūlijam, aprēķina nodokļa maksātāja vidējo mēneša apliekamo ienākumu periodā no 2020. gada 1. oktobra līdz 2021. gada 30. septembrim:

AImvid = 6936/12 = 578 euro.

2. Prognozēto mēneša neapliekamo minimumu periodam no 2022. gada 1. janvāra līdz 2022. gada 31. jūlijam aprēķina šādi:

PMNM1 = (2100 – 0,26923 × (578 × 6 × 1,06 – 3000))/6 = 319,66 euro.

3. Nosakot prognozēto mēneša neapliekamo minimumu periodam no 2022. gada 1. augusta līdz 2022. gada 31. decembrim, aprēķina nodokļa maksātāja vidējo mēneša apliekamo ienākumu periodā no 2021. gada 1. decembra līdz 2022. gada 31. maijam:

AImvid = 3618/6 = 603 euro.

4. Prognozēto mēneša neapliekamo minimumu periodam no 2022. gada 1. augusta līdz 2022. gada 31. decembrim aprēķina šādi: 

PMNM2 = (3000 – 0,38462 × (603 × 6 × 1,06 – 3000))/6 = 446,47 euro.

5. Diferencēto neapliekamo minimumu nodokļa maksātājam piemēro par 11 mēnešiem, aprēķinot šādi:
5.1. periodam no 2022. gada 1. janvāra līdz 2022. gada 30. jūnijam:

DNM1 = DNM1max – 0,26923 × (AI1 – AI1min);

5.2. periodam no 2022. gada 1. jūlija līdz 2022. gada 30. novembrim:

DNM2n = DNM2max / 6 × 5 – 0,38462 × (AI2 – AI2min / 6 × 5).

6. Nodokļa maksātāja apliekamais ienākums no 1. janvāra līdz 30. jūnijam ir 3667 euro. Diferencēto neapliekamo minimumu par periodu no 2022. gada 1. janvāra līdz 2022. gada 30. jūnijam aprēķina šādi:

DNM1 = 2100 – 0,26923 × (3667 – 3000) = 2100 – 0,26923 × 667 = 
= 2100 – 179,58 = 1920,42 euro.

7. Nodokļa maksātāja apliekamais ienākums no 1. jūlija līdz 30. novembrim ir 3260 euro. Diferencēto neapliekamo minimumu par periodu no 2022. gada 1. jūlija līdz 2022. gada 30. novembrim aprēķina šādi:

DNM2n = 3000 / 6 × 5 – 0,38462 × (3260 – 3000 / 6 × 5) =
= 2500 – 0,38462 × (3260 – 2500) = 2500 – 292,31 = 2207,69 euro.

8. Ņemot vērā, ka nodokļa maksātājam darbavietā ir piemērots prognozētais mēneša neapliekamais minimums – 4469,97 euro (2237,62 + 2232,35), bet aprēķinātais gada diferencētais neapliekamais minimums par 11 mēnešiem ir 4128,11 euro (1920,42 + 2207,69), nodokļa maksātājam veidosies nodokļa piemaksa no starpības 4469,97 – 4128,11 = 341,86 euro, piemaksājamais nodoklis būs 20 % no 341,86 = 68,37 euro. Periodā no 2022. gada 1. decembra līdz 2022. gada 31. decembrim nodokļa maksātājam piemēros pensionāra neapliekamo minimumu 500 euro.

9. piemērs. 

Nodokļa maksātājs līdz 2022. gada 31. martam ir bijis mikrouzņēmumu nodokļa maksātājs, tādēļ viņam par šo laiku neapliekamais minimums saskaņā ar likuma "Par iedzīvotāju ienākuma nodokli" 12. panta septīto daļu nav piemērojams. No 2022. gada 1. novembra nodokļa maksātājs saņem vecuma pensiju saskaņā ar likumu "Par valsts pensijām", tādēļ no novembra nodokļa maksātājam piemēro likuma "Par iedzīvotāju ienākuma nodokli" 12. panta piektajā daļā noteikto pensionāra neapliekamo minimumu.

1. Diferencēto neapliekamo minimumu nodokļa maksātājam piemēro par septiņiem mēnešiem – no 1. aprīļa līdz 31. oktobrim. 2022. gadā nodokļa maksātājs ir guvis šādus ienākumus:
1.1. no 1. janvāra līdz 31. martam – ienākumu no mikrouzņēmuma – 2100 euro;
1.2.  10. februārī – ienākumu no Latvijā reģistrētas kapitālsabiedrības izmaksātajām dividendēm – 500 euro;
1.3.  10. maijā – autoratlīdzību, ko izmaksā ienākuma izmaksātājs, kas ir kolektīvā pārvaldījuma organizācija (AKKA/LAA), – 250 euro;
1.4.  10. jūlijā – ienākumu no nekustamā īpašuma atsavināšanas – 3500 euro (ar iedzīvotāju ienākuma nodokli apliekams ienākums);
1.5. no 1. janvāra līdz 31. decembrim – algota darba ienākumu – 5760 euro (no 1. janvāra līdz 31. martam 1350 euro, no 1. aprīļa līdz 30. jūnijam 1440 euro, no 1. jūlija līdz 31. oktobrim 2170 euro un no 1. novembra līdz 31. decembrim 800 euro);
1.6.  15. novembrī – procentu ienākumu no citas Eiropas Savienības dalībvalsts vērtspapīriem – 200 euro;
1.7. no 1. novembra līdz 31. decembrim – vecuma pensiju – 750 euro.

2. Aprēķinot diferencēto neapliekamo minimumu par nepilnu gadu, neņem vērā algota darba ienākumus par periodu, kurā nodokļa maksātājam ir tiesības piemērot pensionāra neapliekamo minimumu. 

Nodokļa maksātāja kopējie apliekamie ienākumi AI1 diferencētā neapliekamā minimuma aprēķināšanai par trim mēnešiem (no 1. aprīļa līdz 30. jūnijam) periodā no 1. janvāra līdz 30. jūnijam ir:

(1350 +1440 + (500 + 250 + 200/2)/6 × 3) = (2790 + 850/6 × 3) = 
 = 2790 + 425 = 3215 euro.

Nodokļa maksātāja kopējie apliekamie ienākumi AI2 diferencētā neapliekamā minimuma aprēķināšanai par četriem mēnešiem (no 1. jūlija līdz 31. oktobrim) periodā no 1. jūlija līdz 31. decembrim ir:

(2170 + (3500 + 200/2)/6 × 4) = (2170 + 3600/6 × 4) = 
= 2170 + 2400 = 4570 euro.

3. Diferencēto neapliekamo minimumu par periodu no 2022. gada 1. janvāra līdz 30. jūnijam (trim mēnešiem no 1. aprīļa līdz 30. jūnijam) aprēķina šādi: 

DNM1n = 2100/6 × 3 – 0,26923 × (3215 – 3000/6 × 3) = 
= 1050 – 0,26923 × (3215 – 1500) = 1050 – 461,73 = 588,27 euro.

4. Diferencēto neapliekamo minimumu par periodu no 2022. gada 1. jūlija līdz 31. decembrim (četriem mēnešiem no 1. jūlija līdz 31. oktobrim) aprēķina šādi:

DNM2n = 3000/6 × 4 – 0,38462 × (4570 – 3000/6 × 4) = 
= 2000 – 0,38462 × (4570 – 2000) = 2000 – 988,47 = 1011,53 euro.

Nodokļa maksātājam darbavietā septiņus mēnešus (no 1. aprīļa līdz 31. oktobrim) ir piemērots prognozētais mēneša neapliekamais minimums – 1372 euro (196 × 7). Ņemot vērā, ka nodokļa maksātājam 2022. gadā aprēķinātais diferencētais neapliekamais minimums par septiņiem mēnešiem ir 1599,80 euro (588,27 + 1011,53), nodokļa maksātājam veidosies nodokļa atmaksa no starpības 1599,80 – 1372 = 227,80 euro, savukārt atmaksājamais nodoklis būs 20 % no 227,80 = 45,56 euro.

10. piemērs.

No 2022. gada 1. oktobra nodokļa maksātājs saņem vecuma pensiju saskaņā ar likumu "Par valsts pensijām", tādēļ no 2022. gada 1. oktobra nodokļa maksātājam piemēro likuma "Par iedzīvotāju ienākuma nodokli" 12. panta piektajā daļā noteikto pensionāra neapliekamo minimumu.

1. Diferencēto neapliekamo minimumu nodokļa maksātājam piemēro par deviņiem mēnešiem – no 1. janvāra līdz 30. septembrim. 2022. gadā nodokļa maksātājs ir guvis šādus ienākumus:
1.1. no 1. janvāra līdz 31. decembrim – ienākumu no saimnieciskās darbības – 7560 euro;
1.2.  10. aprīlī – procentu ienākumu no Latvijas vērtspapīriem – 420 euro;
1.3.  1. maijā – ienākumu no ārvalstī reģistrētas kapitālsabiedrības izmaksātajām dividendēm – 1200 euro;
1.4.  1. oktobrī – ienākumu, kas gūts aizdevuma (kredīta) saistību samazināšanas vai dzēšanas rezultātā (ienākums ir apliekams ar iedzīvotāju ienākuma nodokli), – 4000 euro;
1.5. no 1. janvāra līdz 31. decembrim – algota darba ienākumu – 8160 euro (no 1. janvāra līdz 30. jūnijam 4080 euro, no 1. jūlija līdz 30. septembrim 2160 euro un no 1. oktobra līdz 31. decembrim 1920 euro);
1.6. no 1. oktobra līdz 31. decembrim – vecuma pensiju – 1050 euro.

2. Aprēķinot diferencēto neapliekamo minimumu par nepilnu gadu, neņem vērā algota darba ienākumus par periodu, kurā nodokļa maksātājam ir tiesības piemērot pensionāra neapliekamo minimumu. 

Nodokļa maksātāja kopējie apliekamie ienākumi AI1 diferencētā neapliekamā minimuma aprēķināšanai par periodu no 1. janvāra līdz 30. jūnijam ir:

(4080 + 7560/2 + 420 + 1200/2 + 4000/2) = 
= (4080 + 3780 + 420 + 600 + 2000) = 10 880 euro.

Nodokļa maksātāja kopējie apliekamie ienākumi AI2 diferencētā neapliekamā minimuma aprēķināšanai par trim mēnešiem (no 1. jūlija līdz 30. septembrim) periodā no 1. jūlija līdz 31. decembrim ir:

(2160 + (7560/2 + 1200/2 + 4000/2)/6 × 3) = (2160 + 6380/6 × 3) = 
= 2160 + 3190 = 5350 euro.

3. Diferencēto neapliekamo minimumu par periodu no 2022. gada 1. janvāra līdz 30. jūnijam aprēķina šādi:

DNM1 = 2100 – 0,26923 × (10880 – 3000) = 2100 – 0,26923 × (10880 – 3000) =
= 2100 – 2121,53 = –21,53.

4. Diferencēto neapliekamo minimumu par periodu no 2022. gada 1. jūlija līdz 31. decembrim (trim mēnešiem no 1. jūlija līdz 30. septembrim) aprēķina šādi:

DNM2n = 3000/6 × 3 – 0,38462 × (5350 – 3000/6 × 3) = 
= 1500 – 0,38462 × (5350 – 1500) = 1500 – 1480,79 = 19,21 euro.

5. Nodokļa maksātājam darbavietā deviņus mēnešus (no 1. janvāra līdz 30. septembrim) ir piemērots prognozētais mēneša neapliekamais minimums – 900 euro (100 × 9). Saskaņā ar šo noteikumu 5. punktu nodokļa maksātājam par periodu no 2022. gada 1. janvāra līdz 30. jūnijam diferencētais neapliekamais minimums nav piemērojams. Ņemot vērā, ka nodokļa maksātājam par periodu no 2022. gada 1. janvāra līdz 30. jūnijam diferencētais neapliekamais minimums nav piemērojams un aprēķinātais diferencētais neapliekamais minimums par periodu no 2022. gada 1. jūlija līdz 31. decembrim ir 19,21, bet taksācijas gada laikā piemērotais prognozētais mēneša neapliekamais minimums ir 900 euro, tad atbilstoši šo noteikumu 7. punktam gada ienākumu deklarācijā palielināsies maksājamā nodokļa apmērs (veidosies nodokļa piemaksa – 176,16 euro ((900 – 19,21) × 20 % = 176,16)).

IV. Prognozētā mēneša neapliekamā minimuma aprēķināšana no 2023. gada

11. piemērs.

Nodokļa maksātāja ar nodokli apliekamie ienākumi periodā no 2021. gada 1. oktobra līdz 2022. gada 30. septembrim ir 6000 euro, bet periodā no 2022. gada 1. decembra līdz 2023. gada 31. maijam – 9000 euro.

1. Lai noteiktu prognozēto mēneša neapliekamo minimumu periodam no 2023. gada 1. janvāra līdz 2023. gada 31. jūlijam, tiek aprēķināti nodokļa maksātāja vidējie mēneša apliekamie ienākumi periodā no 2021. gada 1. oktobra līdz 2022. gada 30. septembrim:

AImvid = 6000/12 = 500 euro.

2. Prognozēto mēneša neapliekamo minimumu periodam no 2023. gada 1. janvāra līdz 2023. gada 31. jūlijam aprēķina šādi:

PMNM = (6000 – 0,38462 × (500 × 12 × 1,06 – 6000))/12 = 488,46 euro.

3. Nosakot prognozēto mēneša neapliekamo minimumu periodam no 2023. gada 1. augusta līdz 2023. gada 31. decembrim, aprēķina nodokļa maksātāja vidējo mēneša apliekamo ienākumu periodā no 2022. gada 1. decembra līdz 2023. gada 31. maijam:

AImvid = 9000/6 = 1500 euro.

4. Lai noteiktu prognozēto mēneša neapliekamo minimumu periodam no 2023. gada 1. augusta līdz 2023. gada 31. decembrim, aprēķina prognozēto mēneša neapliekamo minimumu periodā no 2023. gada 1. janvāra līdz 2023. gada 31. jūlijam – 3419,22 euro (488,46 euro × 7) un prognozēto mēneša neapliekamo minimumu kopējo gada apmēru:

6000 – 0,38462 × (1500 × 12 × 1,06 – 6000) = 969,17 euro.

5. Ņemot vērā, ka prognozētais mēneša neapliekamais minimums (3419,22 euro) ir lielāks par gadam prognozēto maksimālo neapliekamo minimumu (969,17 euro), prognozētais mēneša neapliekamais minimums periodam no 2023. gada 1. augusta līdz 2023. gada 31. decembrim ir 0.

V. Prognozētā mēneša neapliekamā minimuma un gada diferencētā neapliekamā minimuma aprēķināšana no 2024. gada

12. piemērs.

Nodokļa maksātājs no 2023. gada 1. janvāra ir mikrouzņēmumu nodokļa maksātājs. No 2024. gada 1. novembra nodokļa maksātājs saņem vecuma pensiju saskaņā ar likumu "Par valsts pensijām", tādēļ no novembra nodokļa maksātājam piemēro likuma "Par iedzīvotāju ienākuma nodokli" 12. panta piektajā daļā noteikto pensionāra neapliekamo minimumu.

1. Lai noteiktu prognozēto mēneša neapliekamo minimumu periodam no 2024. gada 1. janvāra līdz 2024. gada 31. jūlijam, aprēķina nodokļa maksātāja vidējo mēneša apliekamo ienākumu periodā no 2022. gada 1. oktobra līdz 2023. gada 30. septembrim. Nodokļu maksātājam šajā periodā ir bijuši šādi ienākumi:
1.1. no 2023. gada 1. janvāra līdz 31. decembrim – ienākums no mikrouzņēmuma – 3120 euro (tai skaitā  no 1. janvāra līdz 30. septembrim – 2300 euro, decembrī – 200 euro);
1.2. 2023. gada 10. februārī – ienākums no dividendēm – 400 euro;
1.3. no 2022. gada 1. oktobra līdz 2022. gada 31. decembrim algota darba ienākums 2250 euro, no 2023. gada 1. janvāra līdz 30. septembrim – 4000 euro.

AImvid = ((2300 × 0,5) + 400 + 2250 + 4000)/12 = 650,00 euro.

2. Prognozēto mēneša neapliekamo minimumu periodam no 2024. gada 1. janvāra līdz 2024. gada 31. jūlijam aprēķina šādi:

PMNM = (6000 – 0,38462 × (650,00 × 12 × 1,06 – 6000))/12 = (6000 – 0,38462 × 2268,00)/12 = 5127,68/12 = 427,31 euro.

3. Nosakot prognozēto mēneša neapliekamo minimumu periodam no 2024. gada 1. augusta līdz 2024. gada 31. decembrim, aprēķina nodokļa maksātāja vidējo mēneša apliekamo ienākumu periodā no 2023. gada 1. decembra līdz 2024. gada 31. maijam. Nodokļu maksātājam šajā periodā ir bijuši šādi ienākumi:
3.1. no 2023. gada 1. decembra līdz 2023. gada 31. decembrim  ienākums no mikrouzņēmuma 200 euro, no 2024. gada 1. janvāra līdz 31. decembrim –– 5120 euro (tai skaitā 2000 euro no 1. janvāra līdz 31. maijam);
3.2. 2024. gada 1. maijā – ienākums no dividendēm – 100 euro;
3.3. 2023. gada decembrī algota darba ienākums 780 euro, no 2024. gada  no 1. janvāra līdz 31. maijam 3900 euro.

AImvid = ((200 × 0,5) + (2000 × 0,5) + 100 + 780 + 3900) /6 = 5880/6 = 980,00 euro.

4. Lai noteiktu prognozēto mēneša neapliekamo minimumu periodam no 2024. gada 1. augusta līdz 2024. gada 31. decembrim, aprēķina kopējo prognozēto mēneša neapliekamo minimumu periodā no 2024. gada 1. janvāra līdz 2024. gada 31. jūlijam – 2991,17 euro (427,31 euro × 7) un prognozēto mēneša neapliekamo minimumu kopējo gada apmēru:

6000 – 0,38462 × (980,00 × 12 × 1,06 – 6000)=
6000 – 0,38462 × 6465,60 = 3513,20 euro.

5. Ņemot vērā, ka prognozētais mēneša neapliekamais minimums (2991,17 euro) ir mazāks par gadam prognozēto maksimālo neapliekamo minimumu (3513,20 euro), no prognozēto mēneša neapliekamo minimumu kopējā gada apmēra atskaita prognozēto mēneša neapliekamo minimumu periodā no 2024. gada 1. janvāra līdz 2024. gada 31. jūlijam un iegūto vērtību sadala atlikušajam periodam no 2024. gada 1. augusta līdz 2024. gada 31. decembrim.

PMNM = (3513,20 – 2991,17)/5 = 104,41 euro.

6. Diferencēto neapliekamo minimumu nodokļa maksātājam piemēro par 10 mēnešiem – no 1. janvāra līdz 31. oktobrim. 2024. gadā nodokļa maksātājs ir guvis šādus ienākumus:
6.1. no 1. janvāra līdz 31. decembrim – ienākumu no mikrouzņēmuma – 5120 euro (tai skaitā 4500 euro no 1. janvāra līdz 31. oktobrim);
6.2. 1. maijā – ienākumu no dividendēm – 100 euro;
6.3. no 1. janvāra līdz 31. decembrim – algota darba ienākumu – 8400 euro (no 1. janvāra līdz 31. martam 2100 euro, no 1. aprīļa līdz 31. oktobrim 4900 euro un no 1. novembra līdz 31. decembrim 1400 euro);
6.4. 10. novembrī – procentu ienākumu – 150 euro;
6.5. no 1. novembra līdz 31. decembrim – vecuma pensiju – 600 euro.

7. Aprēķinot diferencēto neapliekamo minimumu par nepilnu gadu, neņem vērā algota darba ienākumus par periodu, kurā nodokļa maksātājam ir tiesības piemērot pensionāra neapliekamo minimumu. Nodokļa maksātāja kopējie apliekamie ienākumi AI diferencētā neapliekamā minimuma aprēķināšanai par 10 mēnešiem ir:

2100 + 4900 + (4500 × 0,5) + (100 + 150)/12 × 10 = 9250 + 250/12 × 10 = 9250 + 208,33 = 9458,33 euro.

8. Diferencēto neapliekamo minimumu par nepilnu gadu (10 mēnešiem) aprēķina šādi:

DNM = 6000/12 × 10 – 0,38462 × (9458,33  – 6000/12 × 10) = 
= 5000 – 0,38462 × (9458,33  – 5000) = 5000 – 1714,76 = 3285,24 euro.

9. Nodokļa maksātājam darbavietā no 1. janvāra līdz 31. oktobrim ir piemērots prognozētais mēneša neapliekamais minimums – 3304,40 euro. Nodokļa maksātājam veidosies nodokļa piemaksa no starpības 3304,40 – 3285,24 = 19,16 euro, savukārt piemaksājamais nodoklis būs 3,83 euro (20 % no 19,16). Periodā no 2024. gada 1. novembra līdz 2024. gada 31. decembrim nodokļa maksātājam piemēros pensionāra neapliekamo minimumu 500 euro mēnesī."

